stanford-oval/wikipedia huggingface dataset:
Kirgisian historia
Kirgisian tasavalta > Parlamentaristinen tasavalta

Kaksi kuukautta väliaikaishallinnon muodostamisen jälkeen, maan eteläosassa puhkesi jälleen uzbekkien ja Kirgiisien välisiä etnisiä väkivaltaisuuksia. Väkivaltaisuudet aiheuttivat lukuisten uzbekkien kuoleman ja kirgiisiuhreja oli vähemmän. Raportit kertovat Kirgisian joukkojen tekemistä väkivallanteoista, mikä viittaa siihen ettei maan armeija ollut täysin väliaikaishallituksen valvonnassa. Väliaikaishallitus taas syytti Bakijevia levottomuuksista. Levottomuuksista huolimatta maassa järjestettiin kansanäänestys uudesta perustuslaista kesäkuussa 2010. Kansainväliset tarkkalijat raportoivat vaalien olleen vapaat ja oikeudenmukaiset. Noin 90 prosenttia äänestäjistä hyväksyi uuden perustuslain, jonka mukaan Kirgisiasta muodostettiin parlamentaarinen tasavalta. Lokakuussa 2010 maassa järjestettiin parlamenttivaalit, joissa yksikään puolue ei saavuttanut enemmistöä. Koalitiohallitus muodostettiin pääministeriksi nousseen sosiaalidemokraatti Almazbek Atambajevin johdolla. Hän erosi pääministerin virasta syyskuussa 2011, pyrkiäkseen maan presidentiksi vuoden 2011 vaaleissa. Hän voitti vaalit 60 prosentin enemmistöllä ja hänet nostettiin väliaikaisena presidenttinä toimineen Otunbajevan seuraajaksi.
Perustuslain rajoitukset estivät Atambajevia hakemasta jatkokaudelle vuoden 2017 vaaleissa, joissa presidentiksi nousi Sooronbai Žeenbekov. Tämä aloitti monien Atambajevin nimittämien poliitikkojen korvaamisen ja parlamentti erotti muun muassa Atambajevin liittolaisen, pääministeri Sapar Isakovin. Sekä Atambajevia että Isakovia syytettiin korruptiosta.
Atambajev pidätettiin kesällä 2020 vallankaappauksen suunnittelusta ja vangittiin yli 11 vuodeksi.
Lokakuussa 2020 oli parlamenttivaalit. Oppositio ei pitänyt vaalien tuloksista, jota piti väärennettynä. Niinpä hallituksen vastustajat aloittivat suuret protestit. Poliisi ei kyennyt mielenosoitusta ei-tappavin keinoin hajottamaan. Presidentti Sooronbai Žeenbekov syytti protestoijia laittomasta vallankaappauksesta. Sooronbai myös kielsi poliisia ampumasta protestoijia. Vaalitulos mitätöitiin. Protestoijat tunkeutuivat mm. parlamenttiin ja vapauttivat vangitun Atambajevin. Pääministeri Kubatbek Boronov erosi. Pian uusi oppositiosta noussut pääministeri pakeni protestoijia. Oli tapahtunut Kirgisian kolmas vallankumous. Maa oli kaaoksessa. Venäjän uskottiin puuttuvan tapahtumiin, koska kaadettu hallitus oli Venäjä-mielinen. Parlamentti vahvisti 13. lokakuuta opposition nationalistiehdokkaan Sadyr Žaparovin uudeksi pääministeriksi. Presidentti Žeenbekov erosi. Sadyr Žaparov julistautui presidentiksi.
Askar Akajev Moskovassa syrjäyttämisensä jälkeen.
Kurmanbek Bakijev
Kaxås

| Kaxås |
| --- | --- |

 Kaxås
 Koordinaatit: 63°29′45″N, 13°53′57″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  233
Kaxås on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 262 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Kaxås Wikimedia Commonsissa
Nivelreuma

Nivelreuma kädessä
Nivelreuma (arthritis rheumatoides) on tulehduksellinen reumasairaus. Sitä sairastaa suomalaisista noin 0,8 %. Reumasairauksia on myös monta muuta, kuten nivelpsoriasis ja systeemiset sidekudossairaudet ja selkärankareuma. Perintötekijä HLA-B27 altistaa selkärankareumalle ja tautia esiintyy tavallista enemmän esimerkiksi Yhdysvaltojen alkuperäisväestöllä.
Nivelreuman tärkeä piirre on niveltulehdus. Sairaus on yleisempi naisilla kuin miehillä. Myös lapset voivat sairastaa nivelreumaa.
Nivelreuman selkeää syytä ei ole vielä saatu selville, mutta yhdeksi taustatekijäksi on esitetty limakalvoilla suolistossa, ikenissä ja keuhkoputkissa, tapahtuvaa arginiinin sitrullinaatiota, mikä johtaa nivelreumalle tyypillisten sitruliinipeptidivasta-aineiden (CCPAb) muodostukseen. MHC:n alleelit HLA-DRB1 ja HLA-DPB1 ovat merkittävimmät geneettiset altistajat nivelreumalle. HLA:han liittymättömiä nivelreumalle altistavia geenejä ovat esimerkiksi sitrullinaatioon liittyvät PTPN22 ja PADI4, interleukiinituotantoon liittyvä ILR-6 ja inflammaatioreaktiota kiihdyttävät STAT4- ja TRAF1/C5-geenit. Ympäristöllisistä altisteista tärkein on tupakointi, mikä käsittää noin 20–30 % ympäristöllisistä riskitekijöistä. Ravinnollisista tekijöistä alhaisen D-vitamiinin saannin on osoitettu olevan yhteydessä lisääntyneeseen riskiin. Omega-3 rasvahappojen on taas osoitettu alentavan nivelreuman vasta-aineiden ilmenemistä ja vähentävän taudin tulehduksellista aktiivisuutta. 2/3 nivelreumasta kärsivistä potilaista on naisia, joten sukupuoli on myös tärkeä riskitekijä, vaikka sen tarkkaa syytä ei ole kyetty osoittamaan. Erillisiksi riskitekijöiksi naisilla on kuitenkin tunnistettu esimerkiksi PCOS, pre-eklampsia ja varhainen menopaussi.
Nivelreuma lukeutuu niin sanottuihin autoimmuunisairauksiin, missä kehon oma immuunijärjestelmä on kääntynyt osittain omaa elimistöä vastaan ja aiheuttaa liiallista tulehdusta ennen kaikkea nivelissä. 
Niveltulehduksessa tulehdussolujen erittämät aineet vaurioittavat nivelkalvoa.
Reaktio aiheuttaa nivelkalvon tulehduksen, jonka seurauksena nivelen synoviakudos lisääntyy.
Jos tulehdus jatkuu pitkään hoitamattomana, nivelen rusto rappeutuu ja sen alla olevaan luuhun muodostuu eroosiota.
Nivelreuma kehittyy yleensä hitaasti, mutta sairaus  voi myös alkaa äkillisesti, jolloin useat nivelet turpoavat yhtäaikaisesti.  Verestä mitattaessa tulehdusarvot voivat olla hyvin korkeat tai normaalit. Reuman ensioireina voi olla nivelten, etenkin sormien ja varpaiden aamujäykkyys, arkuus ja turvotus. Nivelreumaan voi liittyä yleiskunnon laskua, väsymystä, ruokahaluttomuutta ja lievää kuumeilua. 
Kortisonipistoksia annetaan tulehtuneisiin niveliin jokaisen kontrollikäynnin yhteydessä nykyisten nivelreuman hoitopolkujen mukaan. 
Fysioterapeutin tavoitteena on parantaa ja ylläpitää nivelten liikkuvuutta ja toimintakykyä. 
Kestävyysliikunta parantaa aineenvaihduntaa ja verenkiertoa.
Hoito

Nivelreuman täydellinen parantuminen on vielä toistaiseksi mahdotonta, mutta taudin etenemistä voidaan hidastaa ja eteneminen voidaan jopa pysäyttää täysin. Lisäksi kipuja voidaan lieventää ja tulehdusta vähentää. Hoitokeinoja nivelreuman hoitoon ovat lääkkeet, fysioterapia, leikkaukset ja nivelten tukeminen. Lääkityksenä ovat käytössä muun muassa tulehduskipulääkkeet, kortisonijohdokset, synteettiset DMARD:t ja biologiset reumalääkkeet. Hoito aloitetaan välittömästi diagnoosin varmistuttua metotreksaatilla, mikä on myös nivelreuman lääkehoidon perusta. Aloitushoitona potilailla käytetään ns. REKO-yhdistelmää, mihin kuuluu metotreksaatti, sulfasalatsiini, hydroksiklorokiini ja pieniannoksinen peroraalinen glukokortikoidi.  Suomi on ollut 1960-luvulta alkaen edelläkävijämaa reuman hoidossa.
Hoito > Biologiset reumalääkkeet

Biologiset lääkkeet ovat yhdistelmä-DNA-tekniikalla valmistettuja proteiineja, joista nivelreuman hoidossa käytettävistä useimmat pyrkivät tuumorinekroositekijän neutralisoimiseen elimistössä. Tuumorinekroositekijä on sytokiini, jolla on keskeinen rooli reumaan ja muihin autoimmuunisairauksiin liittyvien immunologisten reaktioiden käynnistämisessä. Osa biologisista lääkkeistä on rakenteeltaan vasta-aineita, elimistön oman puolustusjärjestelmän kehittämiä rakenteita, jotka neutraloivat solunulkoisesta tilasta tunnistamiaan molekyylejä sitoutumalla niihin ja estämällä siten niiden vaikutuksia. Euroopassa nivelreuman hoitoon on hyväksytty kaksi vasta-ainerakenteista lääkettä, Remicade (vaikuttava aine infliksimabi) ja Humira (vaikuttava aine adalimumabi).  Näiden lisäksi käytössä on myös Enbrel-niminen valmiste, jonka sisältämä proteiini (etanersepti) on geenitekniikalla valmistettu liukoinen muoto tuumoorinekroositekijän reseptoriproteiinista fuusioituna immuunijärjestelmän tunnistusta helpottavaan osaan.
Lääkäriseura Duodecimin laatiman Käypä hoito -suosituksen mukaan biologisten lääkkeiden aloitus on katsottu aiheelliseksi, jos nivelreuma on edelleen aktiivinen perinteisten reumalääkkeiden yhdistelmähoidosta huolimatta.
Hoito > Elintapahoito

Tupakointi on reuman pahin hankittu riskitekijä ja se myös pahentaa usein sairautta.
Vuonna 2010 julkaistussa yhdysvaltalaistutkimuksessa havaittiin, että teetä juovat naiset sairastuivat keskimäärin 40 prosenttia useammin nivelreumaan kuin teetä juomattomat. Etenkin runsas teenjuonti lisäsi sairastavuutta. Se osanottajaryhmä, joka nautti päivittäin vähintään neljä kuppia teetä, sairastui 78 prosenttia useammin nivelreumaan. Tutkimuksen osanottajat olivat vaihdevuosi-iän ohittaneita naisia.
Reuman taustalla saattaa olla myös ainakin osittain ruoka-aineallergia tai yliherkkyys raudalle. Yleisimmin kyse on kasvikunnan tuotteista tai juustosta. Joillain potilailla oireet pahenevat myös runsaasti lihaa sisältävän aterian jälkeen, mistä siipikarjanliha muodostaa usein poikkeuksen. Tämä saattaa liittyä siihen, että siipikarja sisältää vain niukasti rautaa, jonka on havaittu pahentavan jopa aneemisten reumapotilaiden oireita ilman että se parantaa heidän anemiaansa.
Vuonna 2022 julkaistussa interventiotutkimuksessa havaittiin, että yksilöllinen ruokavalio- ja nautinta-ainerajoitus on tehokas tapa vähentää nivelreuman oireita. Osanottajan poistivat ruokavaliostaan aluksi kaikki eläinkunnan tuotteet, gluteenia sisältävät viljat, perunan, maissin, soijan, pähkinät, suklaan, banaanin, sitrushedelmät, tomaatin, sipulin, sellerin, kahvin, sokerin, alkoholin ja pippurin. Lisäksi heitä kehotettiin välttämään myös rasvaa ja teollisia valmisruokia sekä nauttimaan runsaasti (muunlaista) kokojyväviljaa ja (muita) palkokasveja ja vihanneksia sekä (muita) hedelmiä. Ravintoon palautettiin kokeen aikana edellä listattuja kasvikunnan tuotteita, mikäli niiden nauttiminen ei lisännyt oireita. Osanottajat laihtuivat keskimäärin runsaat kuusi kiloa ja kuudentoista viikon kuluttua havaittiin, että oireet olivat lievittyneet yli 50 prosenttia.
Tutkimuksissa on havaittu, että niillä reumapotilailla esiintyy enemmän kipua ja nivelmuutoksia, jotka saavat eniten omega-6-rasvahappoja suhteessa omega-3-rasvahappoihin.
Omega 3-rasvahappoja sisältävän kalarasvan säännöllinen nauttiminen lievittää nivelreumakipua, koska ne muuttavat arakidonihapon aineenvaihduntaa elimistössä samalla tavalla kuin tulehduskipulääkkeet. Tulehduskipulääkkeet ovat tehokkaampia, mutta niiden käyttöön liittyy enemmän haittoja. Joihinkin kalaöljyvalmisteisiin lisätty A-vitamiini on kuitenkin haitallista. Myös inkiväärillä on havaittu olevan vastaavaa vaikutusta, mutta se ei ole ollut yhtä tehokasta kuin kalarasva. Tutkimuksista on saatu viitteitä myös siitä, että kalarasvan ja kasvisten yhdistelmä lievittäisi reuman oireita, mutta pelkällä kasvisruokavaliolla ei ole todettu olevan tällaista vaikutusta. Poikkeuksen tästä muodostaa kuitenkin pelkästään kuumentamattomia kasvikunnan tuotteita sisältävä niin sanottu elävän ravinnon ruokavalio. Myös paasto lievittää niveltulehduksen oireita, mutta oireet palaavat kuitenkin nopeasti paaston loputtua.
On olemassa viitteitä myös siitä, että riittävä C- ja D-vitamiinien saanti vähentää riskiä sairastua nivelrikkoon. Kivennäisaineiden runsaalla nauttimisella ei ole kuitenkaan havaittu olevan reumaoireita vähentävää vaikutusta.
Hoidon historia

Nivelreuman vaarallisuus alkoi vähetä lasten osalta 1980-luvun alun Suomessa yhdistelmälääkityksen ansiosta. Lapset olivat saattaneet aiemmin menettää esimerkiksi liikuntakykynsä reuman vuoksi. Pyrkimykseksi otettiin remissio eli tulehduksen täydellinen sammuttaminen. 1990-luvulla yhdistelmähoitoa alettiin tarjota myös aikuisille. 1990- ja 2000-luvulla markkinoille tulleet biologiset lääkkeet ovat mullistaneet reuman hoidon, ja kolmannes Helsingin ja Uudenmaan sairaanhoitopiirin reumapotilaista käytti niitä vuonna 2017.
Remissioon pääsyä ei pystytä vielä arvioimaan väestötasolla, mutta Helsingin ja Uudenmaan sairaanhoitopiiri perusti vuonna 2015 reumarekisterin, jonka avulla on tarkoitus seurata hoitotuloksia.
Mahdolliset suojaavat tekijät

Yhden British Medical Journalissa julkaistun tutkimuksen mukaan säännöllinen alkoholinkäyttö näyttäisi vähentävän nivelreumaan sairastumisen riskiä. Alkoholia juoneilla riski sairastua oli tutkimuksen mukaan jopa 52 % alempi verrattuna täysraittiisiin.  Yhdessä tutkimuksessa on havaittu pienentynyt riski sairastua nivelreumaan, jos tutkimuksen nainen on juonut 10 vuoden ajan säännöllisesti kolme tai useamman määrän alkoholijuomia viikossa. Tutkimuksessa tarkoitettu annos alkoholijuomia vastasi noin puolen litran tuoppia olutta, 150 ml viiniä tai 50 ml likööriä. Testeissä testattiin naisia, jotka olivat juoneet alkoholia, sekä vuonna 1987 että vuonna 1997. Naisia seurattiin seitsemän vuotta vuosina 2003–2009, kun he olivat 54–89-vuotiaita. Tällä aikaa 197 heistä sairastui reumaan. Tulokset olivat kuitenkin ristiriidassa toisista tuktimuksista saatujen tulosten kanssa. Tutkimus toteutettiin 34 000:lle vuosina 1914–1948 syntyneille ruotsalaisille naisille.
Liitännäissairaudet

Nivelreumaa sairastavilla esiintyy lähes kaksi  kertaa tavanomaista enemmän sydän- ja verisuonisairauksia. Arviolta kymmenellä prosentilla reumaa sairastavista esiintyy myös fibromyalgiaa.
Aiheesta muualla

Wikimedia Commonsissa on kuvia tai muita tiedostoja aiheesta .
Antti Kuuliala: Väitöskirja 2006, suomenkielinen tiivistelmä (Arkistoitu – Internet Archive)
Reuman hyvä hoito – Terveyskirjasto
Terveyskirjasto, Pertti Mustajoki: Nivelreuma, 6.2.2014
Suomen Reumaliitto ry: Nivelreuma
Suomen Reumaliitto ry: Reumalääkkeet
Paljanytsja (ohjus)

Poikkileikkaus suihkumoottorilla varustetusta Paljanytsja-räjähdelennokista.
Paljanytsja (ukr. Паляниця) on ukrainalaisvalmisteinen suihkumoottorilla varustettu, maasta lentoon lähetettävä räjähdelennokki. Presidentti Volodymyr Zelenskyi julkisti operatiiviseen käyttöön otetun asetyypin elokuussa 2024. Asetyyppiä on luonnehdittu myös termillä ’lennokkiohjus’. Joulukuussa 2024 Ukraina kertoi käynnistäneensä Paljanytsja-räjähdelennokkien sarjatuotannon.
Ukraina on käyttänyt asetyyppiä elokuusta 2024 lähtien lennokki-iskuissaan maansa puolustamiseksi Venäjän laittoman hyökkäyssodan aikana.
Asetyypille annettu nimi paljanytsja on ukrainan kielen sana, joka tarkoittaa tietyntyyppistä uunissa paistettua vehnäleipää. Leivän kuoreen on ennen paistamista tehty viilto, ettei rapeaksi paistuva kuori halkeaisi muualta. Tämä synnyttää leivälle tunnusomaisen ulkoasun. Sana on ukrainaa osaamattomalle vaikea ääntää, joten sitä on käytetty myös šibbolettina, venäläisiä sabotöörejä paljastavana kielitestinä.
Ominaisuuksia

Moottori: turbojet-suihkumoottori
Kantama: 600-700 km
valmistuskustannukset: alle 1 000 000 USD
Aiheesta muualla

Volodymyr Zelenskyin (@ZelenskyyUa) X-viesti 25.8.2024 videoineen, jossa kerrotaan Paljanytsjasta (englanniksi) (x.com)
Tetracus

| Tetracus |
| --- | --- |
 Oligoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Erinaceomorpha
Heimo::  Siilit Erinaceidae
Suku::  † Tetracus  Aymard, 1850
Infobox OKNimi-testi OK: 
Tetracus on sukupuuttoon kuollut siilisuku. Lajit elivät Belgiassa ja Ranskassa oligoseenin aikaan. Fossiileja on löytynyt myös Etelä-Englannista Hampshiren altaasta.
Lajit:
Tetracus daamsi
† Tetracus nanus (Aymard, 1846)
Käännös suomeksi
Pentti Repo

Pentti Repo vuonna 1964.
Pentti Repo (23. lokakuuta 1930 Sakkola – 27. lokakuuta 1997 Vilppula) oli suomalainen kiekonheittäjä. Hän voitti lajissaan seitsemän Suomen mestaruutta.
Repo osallistui kaksiin olympialaisiin ja kaksiin EM-kisoihin. Rooman olympialaisissa 1960 ja Tukholman EM-kisoissa 1958 hän sijoittui yhdeksänneksi. Tokion olympialaisissa 1964 ja Belgradin EM-kisoissa 1962 hän ei päässyt jatkoon karsinnasta.
Maaotteluissa Repo kilpaili 38 kertaa ja toimi 1960-luvun alussa Suomen maajoukkueen kapteenina. Pohjoismaitten mestaruuskilpailuissa hän saavutti hopeaa vuonna 1965 ja pronssia vuonna 1963.
Seuratasolla Repo edusti Anjalan Liittoa, Hyvinkään Tahkoa, Kolhon Urheilijoita, jonka perustajajäsen hän oli, ja Vilppulan Veikkoja. Hän voitti kiekonheiton Suomen mestaruuden vuosina 1959–1960 ja 1962–1966. SM-mitalin hän saavutti kymmenenä peräkkäisenä vuotena. Kiekonheiton Suomen ennätystä hän paransi seitsemän kertaa. Hänen paras tuloksensa oli vuonna 1964 heitetty 59,44 m, jolla hän vielä vuoden 2006 lopulla sijoittui Suomen kaikkien aikojen tilastossa 30:nneksi.
Ammatiltaan Pentti Repo oli pankinjohtaja.
Saavutukset

Olympialaisissa 9. sija 1960
EM-kisoissa 9. sija 1958
Suomen mestari: 1959, 1960, 1962, 1963, 1964, 1965, 1966
SM-hopea: 1957, 1958
SM-pronssi: 1961
Hissmofors

| Hissmofors |
| --- | --- |

 Hissmofors
 Koordinaatit: 63°19′37″N, 14°28′18″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  275
Hissmofors on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 275 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hissmofors Wikimedia Commonsissa
Tapani Koivuniemen uskonlahko

| Tapani Koivuniemen uskonlahko> Maitobaari |
| --- | --- |
Suuntautuminen:  kristinusko
Kirkkokunta:  sitoutumaton
Perustettu:  1980-luku
Perustaja:  Tapani Koivuniemi
Pääkirkko:  Espoo
Infobox OKNimi-testi OK: 
Tapani Koivuniemen uskonlahko on suljettu kristillinen uskonlahko, jota johtaa puunjalostusdiplomi-insinööri Tapani Ilmari Koivuniemi (s. 1. marraskuuta 1960). Lahko syntyi Espoossa Otaniemen teekkarikylässä 1980-luvulla raamattupiirinä ja muuttui vähitellen suljetuksi uskonlahkoksi.
Lahkon historia ja rakenne > Maanantaipiiri (MAP)

Uskonnollinen liikehdintä oli voimakasta Espoon Otaniemen teekkariyhteisössä 1980-luvun alussa. Uskonnollisen herätyksen saanut Tapani Koivuniemi järjesti suosittuja rukouspiirejä opiskelijayhteisössä, ja niiden toiminta laajeni muun muassa tilaisuuksiin Olarin seurakunnan tiloissa Niittykummussa.
Helsingin Sanomien mukaan Koivuniemen lahkon juuret ovat niin kutsutussa Maanantaipiirissä. Nimensä Maanantaipiiri sai kokoontumisajasta: piiri kokoontui joka maanantai kello 18. Piirin jäsenet olivat korkeasti koulutettuja: diplomi-insinöörejä, lisensiaatteja ja lääkäreitä. Koivuniemi itse valmistui vuonna 1988 diplomi-insinööriksi Otaniemen Teknillisestä korkeakoulusta ja hänen lopputyönsä aihe käsitteli sahateollisuuden kapasiteetin ja pääomatarpeen välistä riippuvuutta. Maanantaipiiriin ydinryhmän muodosti niin kutsuttu kerma. Piiri järjesti kursseja: PH1 ja PH2. Pyhä henki ykkösessä täytyttiin Pyhällä Hengellä ja opittiin puhumaan kielillä. Kakkosessa opeteltiin selittämään kieliä ja profetoimaan. Piiri muodostui suljetuksi, eikä lausuntoja ulkopuolisille annettu. Maanantaipiiri suljettiin ulkopuolisilta 1990-luvun lopulla, ja rinnalle syntyi Maitobaari. Maanantaipiiri toimii edelleen.
Lahkon historia ja rakenne > Maitobaari (MB)

Maitobaari oli Espoossa toimiva rekisteröimätön nuorten aikuisten toimintamuoto, joka perustettiin tammikuussa 1994 osana Tapani Koivuniemen johtamaa insinöörien ja muiden korkeasti koulutettujen kristittyjen suljettua uskonnollista yhteisöä. Maitobaari oli alussa liikkeen ainoa julkinen toimintamuoto ja tarkoitus oli saada koulutettuja ihmisiä mukaan niin kutsuttuihin työntekijäyhteyksiin, joiden toiminta oli ulkopuolisilta täysin salassa.
Maitobaarin juuret ovat 1980-luvun lopulla Olarin luterilaisen seurakunnan tiloissa toimineessa Maanantaipiirissä. Syksyllä 1990 joidenkin piiriin osallistuneiden nuorten vanhemmat ottivat huolestuneena yhteyttä seurakuntaan, jonka jälkeen Maanantaipiiri lopetti toimintansa seurakunnan yhteydessä. Toiminta kuitenkin jatkui muualla. Maitobaarin perustivat vuonna 1994 Maanantaipiirissä mukana olleet Jussi Virtanen ja musisoinnista vastannut Juha Korhonen. Tapani Koivuniemi ei toiminut Maitobaarissa opettajana mutta ilmaisi sille tukensa Raamattuun sitoutuneena työmuotona, joka levittää evankeliumin iloista uutista. Loppuaikoina vakiintunut kokoontumispaikka oli Matinkylän Pirtti. Parhaina aikoina kokouksissa oli paikalla parisataa henkeä. Maitobaarin toiminta lopetettiin 2000-vuosikymmenen puolessavälissä. Sittemmin Jussi Virtanen ja Juha Korhonen ovat toimineet Tapani Koivuniemen hallinnoiman Kustannusosakeyhtiö Koivuniemen johtotehtävissä.
Toimintaan liittyivät myös Satama- ja Messi-nimellä tunnetut työmuodot, jotka on vuosia sitten lopetettu.milloin?
Lahkon historia ja rakenne > Puutarha (PT)

Vuonna 1997 perustettiin Puutarha-niminen suljettu uskonnollinen lahko, jonka jäsenet olivat entisiä maitobaarilaisia. Puutarha-ryhmän kokouksissa, joita pidettiin mm. Jättölän kylätalolla Nummi-Pusulassa, kuunneltiin mm. Tapani Koivuniemen uskonnollisia nauhoitteita. Lasten opetus järjestettiin kotiopetuksella ja oppimateriaali oli tehty itse. Alussa naiset saivat olla naisellisia, mutta myöhemmin mm. meikkaaminen kiellettiin, koska Raamatun mukaan Iisebel manipuloi miestään. Miehet kasvattivat parrat, ja miesten aseman korostaminen perheen päänä nousi esiin. Kultissa harrastettiin nk. pyhää suunantoa, jossa lahkolaiset tervehtivät suutelemalla muitakin kuin puolisoitaan. Puutarha-lahkon ja Maanantaipiirin opetuksiin kuului mm. jäsenten painoindeksitavoitteet: miehet 19, naiset 17.
Lahkon historia ja rakenne > Torni

Puutarhan jälkeen Koivuniemi kannattajineen perusti vuonna 2000 salaisen ja suljetun uskonnollisen lahkon, Tornin. Torni päätettiin lopettaa kesällä 2010 ja jäsenet saivat hakea jäsenyyttä uuteen ”työntekijäyhteyteen”.  Toisaalta Tapani Koivuniemi kultti -sivuston mukaan Tornissa on 14 aikuisjäsentä ja 21 lapsijäsentä.